Na temelju članka 13. stavka 4. Zakona o zaštiti od požara (NN 92/10) i članka 32. Statuta Općine Sveti Martin na Muri (“Službeni glasnik Međimurske županije” 07/13. – pročišćeni tekst, 03/18), Općinsko vijeće Općine Sveti Martin na Muri na 13. sjednici održanoj dana 18. 12. 2018.godine, donosi

**PROVEDBENI PLAN**

**unapređenja zaštite od požara na području Općine Sveti Martin na Muri za 2019. godinu**

**UVOD**

Općinsko vijeće Općine Sveti Martin na Muri donijelo je Procjenu ugroženosti od požara u mjesecu ožujku 2003. godine, koja je temelj, sukladnu članku 13. stavka 4. Zakona, za donošenje godišnjeg Provedbenog plana za unapređenje zaštite od požara za područje Općine Sveti Martin na Muri za 2019. godinu.

**I.**

U cilju unapređenja zaštite od požara na području Općine Sveti Martin na Muri Općinsko vijeće Općine Sveti Martin na Muri donosi Provedbeni plan unapređenja zaštite od požara za područje Općine Sveti Martin na Muri za 2019. godinu (u daljnjem tekstu: Provedbeni plan).

**II.**

U cilju unapređenja zaštite od požara na području Općine Sveti Martin na Muri potrebno je u 2019. godini provesti sljedeće organizacijske, tehničke i urbanističke mjere:

1. **Organizacijske mjere**
   1. Vatrogasne postrojbe
2. Sukladno izračunu o potrebnom broju vatrogasca iz Procjene ugroženosti od požara osigurati potreban broj operativnih vatrogasaca. Za obavljanje aktivne vatrogasne djelatnosti najmanje 20 dobrovoljnih vatrogasaca mora imati tjelesnu i duševnu sposobnost i pribaviti dokaz o osposobljenosti, te pribaviti dokaz o udruživanju Društva u vatrogasnu zajednicu

*Izvršitelj zadatka: DVD Sveti Martin na Muri, DVD Lapšina.*

1. Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.

*Izvršitelj zadatka: DVD Sveti Martin na Muri, DVD Lapšina.*

* 1. Normativni ustroj zaštite od požara

1. Redovito usklađivati Plan zaštite od požara Općine Sveti Martin na Muri

*Izvršitelj zadatka: Općina* Sveti Martin na Muri

1. Redovito usklađivati Plan motrenja, čuvanja i ophodnje otvorenog prostora

*Izvršitelj zadatka: Općina* Sveti Martin na Muri

1. **Tehničke mjere**

**2.1.** Vatrogasna oprema i tehnika

Sukladno Procjeni zaštite od požara potrebno je u 2019. godini nabaviti, u skladu s objektivnim fiskalnim mogućnostima, komplet osobne zaštitne opreme za vatrogasce kako bi se postigla minimalna opremljenost za dobrovoljne vatrogasce. Prvenstveno treba osigurati komplete za šumske požare; vatrogasne kombinezone, vatrogasne opasače te kacige za šumske požare.

*Izvršitelj zadatka: DVD Sveti Martin na Muri, DVD Lapšina.*

1. **Urbanističke mjere**
   1. U postupku donošenja eventualnih izmjena prostorno-planske dokumentacije (prvenstveno provedbene) ili donošenja nove prostorno-planske dokumentacije, ovisno o razini prostornih planova obavezno je primijeniti mjere zaštite od požara sukladno važećim propisima.

*Izvršitelj zadatka: Općina* Sveti Martin na Muri

* 1. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba potrebno je osigurati stalnu prohodnost vatrogasnih pristupa i putova evakuacije.

*Izvršitelj zadatka: Općina* Sveti Martin na Muri

**4. Organizacijske i administrativne mjere zaštite od požara**

1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

*Izvršitelj zadatka: Općina* Sveti Martin na Muri

Gusterne i ostale prirodne pričuve vode koje se mogu koristiti i za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

*Izvršitelj zadatka: Općina* Sveti Martin na Muri*, fizičke i pravne osobe koji su vlasnici zemljišta na kojem se nalaze pričuve vode za gašenje.*

1. Obavezan je nadzor i skrb nad županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprečavanja nastajanja i širenja požara po njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

*Izvršitelj zadatka: Županijska uprava za ceste Međimurske županije, Općina* Sveti Martin na Muri

**III.**

Ovaj Plan stupa na snagu osmog dana od dana objave u „Službenom glasniku Međimurske županije.“

OPĆINSKO VIJEĆE OPĆINE SVETI MARTIN NA MURI

KLASA: 214-01/18-01/01

URBROJ: 2109-17/18-01/03

SVETI MARTIN NA MURI, 18. 12. 2018.

PREDSJEDNICA

OPĆINSKOG VIJEĆA

Petra NOVINŠČAK, v.r.